Volker: Më tepër rregulla ndaj institucioneve  financiare
Ish-drejtori i Bankës Qendrore në SHBA, Pol Volker, i tha dje një Komisioni të Kongresit se për shmangien e krizave financiare nevojite
Zoti Volker i tha Komisionit të Kongresit për Ekonominë se tregjet nuk duhen lënë të pambrojtura, në mënyrë që një krizë tjetër ekonomike të kërcënojë ekonominë globale. Ai mbrojti idenë e rregullave të forta ndaj aktiviteteve me rrezikshmëri të lartë, që aktualisht nuk janë objekt i rregullave. Zoti Volker ka qenë Drejtor i Rezervës Federale, apo Bankës Qendore të SHBA-së nga vitet 1979 deri në 1987 dhe aktualisht drejton Bordin e Presidentit Obama për Rimëkëmbjen Ekonomike. Zoti Volker nuk i përcaktoi se cilat duhet të jenë rregullat e reja të veçanta, por ai shtoi se është e nevojshme marrja e masave për sipas fjalëve të tij, “zbutjen e pasioneve primitive” që nganjëherë pushtojnë institucionet dhe investitorët individualë. Zoti Volker tha se konsumatorët po përjetojnë një peridhë të tmerrshme, kur vlera e parurive të patundshme dhe të ardhurat e tyre në përgjithësi po pakësohen. Ai tha se kriza aktuale është unike, sepse ndikimi i saj po ndjehet tek të gjitha ekonomitë kryesore të botës. - tha ai. Zoti Volker ka lindur dy vjet para krizës së tregjeve financiare të vitit 1929. Ai i tha Komisionit se kapërcimi i krizës financiare do t’i kushtojë qeverisë më tepër para se sa 750 miliardë dollarët dollarët e caktuara për t’u ardhur në ndihmë bankave me bazë në SHBA. Zoti Volker ishte i të njëjtit mendim me Drejtorin aktual të Bankës Qendrore Ben Bernanke, se një sistem bankar i shëndetshëm dhe me rregulla është jetik për rimëkëmbjen ekonomike të vendit. Ai tha se sistemi global mbetet në gjendje krize dhe ende i pastabilizuar. Kriza globale e ekonomisë filloi në gusht të vitit 2007-ës, me krizën e kredive, të shkaktuar nga pamundësia e njerëzve për të shlyer pagesën mujore të shtëpive të tyre, të ofruar nga bankat në formën e të ashtuquajturave kredi të këqia.//lk